സി.പി.എം വിഭാഗീയത: വിശദീകരണ നോട്ടീസ് കാലാവധി ഇന്ന് തീരും മറുപടി നല്കാന് ഇടയില്ല തളിപ്പറമ്ബ്: പ്രതിഷേധക്കാര്ക്കുനേരെ സി.പി.എം തളിപ്പറമ്ബ് നോര്ത്ത് ലോക്കല് നേതൃത്വമെടുത്ത അച്ചടക്ക നടപടിയുടെ വിശദീകരണ കാലാവധി ബുധനാഴ്ച തീരും. പ്രതിഷേധ പ്രകടനങ്ങള്ക്ക് നേതൃത്വം നല്കിയ പാര്ട്ടി മെംബര്മാര്ക്കും ലോക്കല് സമ്മേളനങ്ങളില്നിന്ന് ഇറങ്ങിപ്പോയ കോമത്ത് മുരളീധരനുമാണ് ലോക്കല് സെക്രട്ടറി പുല്ലായ്ക്കൊടി ചന്ദ്രന് നോട്ടീസ് അയച്ചത്. 27നകം വിശദീകരണം നല്കണമെന്നായിരുന്നു നോട്ടീസില് ഉണ്ടായിരുന്നത്. എന്നാല്, ആരും കത്തിന് മറുപടി നല്കില്ലെന്നാണ് സൂചന. തളിപ്പറമ്ബ് നോര്ത്ത് ലോക്കല് സമ്മേളനത്തിലെ വിഭാഗീയതക്കും വെട്ടിനിരത്തലിനുമെതിരെ കോമത്ത് മുരളീധരനെ അനുകൂലിക്കുന്ന പ്രവര്ത്തകര് പരസ്യമായി തെരുവില് പ്രതിഷേധിച്ചിരുന്നു. ഇവര്ക്കെതിരെയാണ് അച്ചടക്ക നടപടിയുമായി നോര്ത്ത് ലോക്കല് നേതൃത്വം രംഗത്തിറങ്ങിയത്. ലോക്കല് സമ്മേളനത്തില് കോമത്ത് മുരളീധരന് പക്ഷത്തെ വെട്ടിനിരത്തിയാണ് പുല്ലായ്ക്കൊടി ചന്ദ്രനെ ലോക്കല് സെക്രട്ടറിയായി വീണ്ടും പ്രഖ്യാപിച്ചതെന്ന് ആരോപണമുയര്ന്നിരുന്നു. സി.പി.ഐയില്നിന്നും പുറത്താക്കിയതിനെ തുടര്ന്ന് സി.പി.എമ്മിലെത്തിയ നിലവിലെ ലോക്കല് സെക്രട്ടറിയെ അംഗീകരിക്കാനാവില്ലെന്ന് കോമത്ത് മുരളീധരന് വിഭാഗവും വ്യക്തമാക്കിയിരുന്നു. നൂറോളം പേരായിരുന്നു പ്രതിഷേധ പ്രകടനത്തില് അണിനിരന്നത്. ഇവരെ ലോക്കല് സെക്രട്ടറി ആദ്യം പരസ്യമായി തള്ളിപ്പറയുകയും പാര്ട്ടി വിരുദ്ധരാണെന്ന് പറയുകയും ചെയ്തിരുന്നു. തൊട്ടുപിന്നാലെ കോമത്ത് മുരളീധരന് വിഭാഗക്കാരായ മൂന്ന് ബ്രാഞ്ച് സെക്രട്ടറിമാര് രാജിവെച്ചതോടെ, പ്രതിഷേധിച്ച പ്രവര്ത്തകര് തെറ്റിദ്ധരിക്കപ്പെട്ടവരാണെന്നും അവരെ സംഘടനയുമായി ചേര്ത്തുനിര്ത്തുമെന്നും ലോക്കല് സെക്രട്ടറി മാധ്യമങ്ങളോട് പറഞ്ഞു. അതുകഴിഞ്ഞ് ഏതാനും മണിക്കൂറുകള്ക്കകമാണ് വിശദീകരണ നോട്ടീസ് നല്കിയത്. പ്രകടനത്തിന് നേതൃത്വം നല്കിയെന്ന പേരില് മൂന്ന് പാര്ട്ടി മെംബര്മാര്ക്കാണ് ആദ്യം നോട്ടീസ് നല്കിയത്. കെ. ബിജു, എം. വിജേഷ്, കെ.എം. വിജേഷ് എന്നിവര്ക്കാണ് നോട്ടീസ് നല്കിയത്. പ്രവര്ത്തകരെയും അനുഭാവികളെയും പൂര്ണമായും പാര്ട്ടിയില്നിന്നും അകറ്റാനാണ് പുല്ലായിക്കൊടി ചന്ദ്രെന്റ ശ്രമമെന്ന് പ്രതിഷേധിച്ച പ്രവര്ത്തകര് പറയുന്നു. ചന്ദ്രനെ ലോക്കല് സെക്രട്ടറി സ്ഥാനത്തുനിന്ന് മാറ്റുംവരെ പ്രതിഷേധം തുടരാനാണ് കോമത്ത് മുരളീധരന് വിഭാഗത്തിെന്റ തീരുമാനം.അതിനിടെ, സച്ചിന് എന്ന പാര്ട്ടി അംഗത്തിനും കഴിഞ്ഞ ദിവസം വിശദീകരണം ചോദിച്ച് കത്ത് നല്കിയിട്ടുണ്ട്. പ്രതിഷേധിച്ച പത്തോളം പേര്ക്ക് ഇനിയും വിശദീകരണ നോട്ടീസ് നല്കുമെന്നും സൂചനയുണ്ട്.